Grigoris Sarafoudis

Nepogrešivi

Pismo iz zatvora

10. juna 2013.

sh-contrainfo.espiv.net

Nesumnjivo je i sasvim očito da je u ovoj post-kriznoj povijesnoj situaciji u toku ekonomski rat. Rat koji se nedvojbeno vodi od vrha prema dnu, budući da su posljednjih desetljeća “proleteri” stalno potpisivali ugovore “socijalnog mira”, razdirući svoju kolektivnu svijest i živeći u snu konzumerizma i proizvedenog blagostanja! Međutim, sada gospodarska elita, u suradnji sa pravosudnom i političkom vlašću, skida masku “prava na rad” i pokazuje svoje pravo, zastrašujuće, lice “povlastica je biti rob u suvremenim radnim logorima”! Zato, nemojmo se zavaravati, ovaj ekonomski rat mi možemo i moramo pretvoriti u društveni rat, čiji cilj neće biti sterilni zahtjevi za “radnička prava” nego uništenje današnjeg značenja rada i svake strukture moći. U ovom ratu državni mehanizam vidi rastuće nezadovoljstvo i želi pokoriti svaki oblik otpora, kroz strah, koristeći sva sredstva na raspolaganju: propagandu terorom i gospodarskom nesigurnošću, neviđeno nasilno ugnjetavanje, proizvoljne zakone i izmjene ustava donesene bez ikakvog političkog troška, ali s jasnim političkim namjerama.

“Nitko se ne može nastaviti sakrivati iza rutine vlastitog života, moramo se riješiti naših limita i barijera te krenuti u napad.”

Linija koja odvaja dva polja je vrlo jasna. S jedne strane stoji ekonomska, politička i pravosudna moć spremna oboriti svakog tko se usudi prkositi njenom potpunom pokoravanju, s druge strane osobe koje pružaju otpor, prevladavajući strahove i pretvarajući svoj svakodnevni život u agresivnu akciju, stvarajući frakture kako bi uništili ovaj truli sistem, tražeći trenutke potpune slobode, živeći za danas i riskirajući sve. Ja sam odlučio da stojim na tom polju, kao dio anarhističkog pokreta, koji neovisno o objektivnim uslovima mora probuditi kolektivnu svijest, prevladati paralizu kako bi iskoristio svaki prostor-vrijeme u ustaničke i borbene svrhe. Sredstva koja imamo na raspolaganju su mnoga i naša je namjera, osim dostizanje vlastitih ciljeva, njihovo širenje. Dijeljenje izjava, samoorganiziranje i samoupravljanje prostorima, politički plakati, djela solidarnosti, sabotaže, požari, konfliktni prosvjedi i oružana borba su strijele u našem luku. Svako djelo ima svoju vlastitu važnost i prouzrokuje vlastitu frakturu u pod-slojevima društvene kohezije. Naravno, postoji skala rizika kojima se izlažemo u svakoj borbi ovog rata, i stvar je osobnog izbora na koji će se način svatko od nas uključiti. Jedina sigurna stvar je da svi moramo čvrsto podržati široki raspon sredstava i različite dijalektike anarhističkog pokreta, čiji su ciljevi masovno društveno nezadovoljstvo i prijelaz na zajedničke strukture individualne i kolektivne slobode.

Što se tiče našeg slučaja (Nea Filadelfia) želio bih iznijeti nekoliko mojih razmatranja:

U vezi života u ilegali koji su vodila moja dva druga (F.H. i A.D.)

Cilj pravosudne vlasti, kad izdaje naloge za uhićenje, je nadasve izolirati svakog anarhista. Kako će drugovi nastojati slomiti taj režim izolacije ne ovisi naravno samo o njima, nego o svima nama koji trebamo iskazati našu konkretnu solidarnost, ostati uz njih, i kao drugovi i kao prijatelji…!

Nakon mjesec dana zatvora sljedeće rečenice sadrže jednu kritiku o našem uhićenju, ali i o svima onima koji se etiketiraju kao “nepogrešivi”

“Bila je dovoljna jedna greška da zidovi niknu oko nas, da dani i noći postanu kraći i da postanemo taoci…”

Zato vi, koji kročite naprijed, trebate se osvrnuti na svoje greške i na tuđe greške, i iskoristi ih kako bi bili korak bliže u vašem daljnjem svakodnevnom napadu! A vama, koji ostajete jednostavno inertni i bavite se zajedljivim naklapanjima i bezopasnim kavanskim kritikama o tuđim akcijama i greškama, trebam vam jednu stvar priznati – DA! VI STE NEPOGREŠIVI! -

Na koncu želim reći da ostajemo UJEDINJENI i SNAŽNI, spremni na borbu, sa svim raspoloživim sredstvima, dok ne srušimo svaki idejni i realni zatvor.

G.Sarafoudis — 1. krilo zatvora Koridallos — 10.6.13.

Dikastiki Filaki Korydallou — Α’ Pteriga — T.K. 18110 — Korydallos — Atena — Grčka